kardosdrur/scandi-wiki huggingface dataset:
Donyell Malen

Donyell Malen (født d. 19. januar 1999) er en hollandsk fodboldspiller, som spiller for Bundesliga-klubben Borussia Dortmund og Hollands landshold.

Klubkarriere

PSV Eindhoven 
Malen startede sin karriere hos Ajax, og spillede for deres ungdomshold frem til 2015, hvor han skiftede til Arsenal i England. Han skiftede til PSV Eindhoven i august 2017. Malen startede med at spille for PSV's reservehold Jong PSV.

Han fik sin førsteholdsdebut den 3. februar 2018, og var med på førsteholdet, da PSV vandt det hollandske mesterskab i 2017-18. Han blev fast mand på holdet ved 2018-19 sæsonen, og var det over de næste par sæsoner. Han havde sin bedste sæson for PSV i 2020-21, da han scorede 27 mål på 45 kampe.

Borussia Dortmund 
Malen skiftede til Borussia Dortmund den 27. juli 2021.

Landsholdkarriere

Ungdomslandshold 
Malen har repræsenteret Holland på flere ungdomslandshold.

Seniorlandshold 
Malen fik sin debut for Hollands seniorlandshold, og scorede sit debutmål, for landsholdet den 6. september 2019. Han var del af det hollandske hold ved Europamesterskaberne i 2020.

Titler 
PSV
 Eredivisie: 1 (2017-18)

Kilder

Eksterne henvisninger 

 Donyell Malen profil på Transfermarkt
 Donyell Malen profil på Bundesliga
 Donyell Malen profil på Soccerway
 Donyell Malen profil på Goal

Fodboldspillere fra Holland
Fodboldlandsholdsspillere fra Holland
Fodboldspillere fra PSV Eindhoven
Fodboldspillere fra Borussia Dortmund
Deltagere ved det europæiske mesterskab i fodbold 2020
Levende mænd i døde forhold

Levende mænd i døde forhold er det 13. studiealbum fra danske Love Shop, bestående af sanger og sangskriver Jens Unmack. Albummet udkom den 1. oktober 2021 på A:larm Music og Universal Music. Albummet er det sjette i rækken der er produceret af Mikkel Damgaard. Levende mænd i døde forhold debuterede på en femteplads på den danske album-hitliste.

Spor

Medvirkende
Jens Unmack
Mikkel Damgaard – producer, teknik, mixer, tangenter, rytme, kor
Mika Vandborg – elektrisk guitar, bas, kor
Stine Hjelm Jacobsen – stemme
Emil Thomsen – mastering

Hitliste

Kilder 

Album fra 2021
Love Shop-album
Kremlin Cup 2022

Kremlin Cup 2022 (russisk: Кубок Кремля 2022) var en tennisturnering, som skulle have været spillet indendørs på hardcourt-baner af typen TPsurface Competition i Sportivnyj Kompleks Olimpijskij i Moskva, Rusland under navnet VTB Kremlin Cup (russisk: ВТБ Кубок Кремля), som den 32. udgave af Kremlin Cup. Kvindernes rækker var en del af WTA Tour 2022, hvor turneringen skulle have været sæsonens sidste i kategorien WTA 500, mens herrernes rækker var en del af ATP Tour 2022, hvor den tilhørte kategorien ATP Tour 250.

Turneringen blev aflyst den 1. marts 2022 på grund af Ruslands invasion af Ukraine.

Eksterne henvisninger 
 Кубок Кремля  
 WTA - Moscow 2022 - Scores 
 ATP Tour - Moscow 2022 - Scores

Noter 

2022
WTA Tour 2022
ATP Tour 2022
Phenylhydrazin

Phenylhydrazin er et kemisk stof bestående af en benzenring (phenyl-) og en sidekæde bestående af to nitrogenatomer med tilknyttede hydrogenatomer, kaldet en hydrazin.

Derivater af phenylhydrazin findes i champignon.

Referencer 

Hydraziner
Phenylforbindelser
Osisang Chilton

Osisang Chilton (født 23. februar 1996) er en palausk svømmer.

Hun indtog en 73. plads for sit land i 50 meter fri under sommer-OL 2020 i Tokyo og kvalificerede sig derfor ikke til semifinalen i øvelsen.

Referencer

Eksterne henvisninger 
 

Svømmere fra Palau 
Svømmere ved sommer-OL 2020
Troels Munk

Troels Munk kan henvise til flere forskellige personer:

 Troels Munk (skuespiller) (1925-2016) – dansk skuespiller
 Troels Munk (ambassadør) (1918-2005) – dansk ambassadør
 Troels II Munk (1944-2023) – dansk skuespiller
Max Bill

Max Bill (født 22. december 1908 i Winterthur i Schweiz, død 9. december 1994 i Berlin) var en schweizisk arkitekt og alsidig kunstner med fokus på billed- og brugskunst herunder skulptur, grafik, industrielt design og maleri − repræsentant for "Zürcher Schule der Konkreten", en videreførelslse af bevægelsen Art Concret.
Bill underviste i typografi og var Nationalrat i 'Schweizerische Eidgenossenschaft' 1967-71.

1949 skrev Bill i et udstillingskatalog om konkret kunst:

Referencer

Eksterne henvisninger 
  Wikimedia Commons har flere filer relaterede til Max Bill
 Max Bill i Den Store Danske på lex.dk af Vibeke Skov
 Max Bill i Store norske leksikon på Snl.no.
 Zürcher Schule der Konkreten (Skolen for konkret kunst i Zürich) og 'Allianz' (kunstnergruppe) 
 Bigrafi hos Lorenzelliarte.com 



Malere fra Schweiz
Schweizere i 1900-tallet
Personer fra Winterthur
Philipp-Ernst af Schaumburg-Lippe

Prins Philipp-Ernst til Schaumburg-Lippe () ( – 28. august 2003) var en tysk prins og erhvervsmand, der fra 1962 til 2003 var familieoverhoved for fyrstehuset Schaumburg-Lippe, der havde regeret i det lille fyrstendømme Schaumburg-Lippe i det centrale Tyskland indtil 1918.

Prins Philipp-Ernst var en yngre søn af Prins Wolrad af Schaumburg-Lippe. Faderen blev familieoverhoved for fyrstehuset Schaumburg-Lippe, da hans barnløse storebror Fyrst Adolf 2. af Schaumburg-Lippe døde ved en flyulykke i 1936. Prins Wolrad blev selv arving til positionen som familieoverhoved, da hans storebror, Prins Georg Wilhelm, faldt under Anden Verdenskrig i 1945. Prins Philipp-Ernst blev selv familieoverhoved, da faderen døde i 1962.

Ægteskab og børn 

Prins Philipp-Ernst giftede sig den 3. oktober 1955 i Bückeburg med Eva-Benita Freiin von Tiele-Winckler (1927–2013).

De fik to børn:
 Prins Georg-Wilhelm (1956–1983)
 Alexander, fyrste af Schaumburg-Lippe (født 1958)

Se også 
 Fyrstendømmet Schaumburg-Lippe
 Huset Lippe

Referencer

Eksterne henvisninger 

Huset Schaumburg-Lippe
Kongelige fra Tyskland
Tyskere i 1900-tallet
Tyskere i 2000-tallet
Personer fra Bückeburg
Svilengrad

Svilengrad ( ; ; ) er en by i Haskovo-provinsen, i det syd-centrale Bulgarien, beliggende ved grænsen mellem Bulgarien, Tyrkiet og Grækenland. Den er det administrative centrum for Svilengrad Kommune. I december 2009 havde byen en befolkning på 18.132 indbyggere.

Svilengrad er tæt på grænserne til Grækenland og Tyrkiet (angiveligt en af de største vejgrænsestationer i Europa). Svilengrad ligger øst-sydøst for Sofia og Plovdiv, syd for Varna og Burgas, vest for Edirne og nord for det nærmeste græske samfund Ormenio og Alexandroupoli i Grækenland. Der er et højere beskæftigelsesniveau end i de omkringliggende landsbyer. De fleste mennesker arbejder for told- og grænserelaterede industrier, f.eks TIR-service, hoteller, grænsepoliti osv. Byens centrum har en gågade, der hovedsageligt er fyldt med caféer, barer, telefonbutikker og hoteller. Byen har 3 dvd-udlejningsbutikker, to biografer og et bibliotek. Floden Maritsa løber gennem Svilengrad. Den grænser til den regionale enhed Evros i Grækenland mod syd. Rhodope-bjergene ligger mod vest og sydvest. Området mod sydvest er berømt for sine frugttræer og et moderat klima året rundt.

Oprindelse 
I den osmanniske tid var byens navn Cisr-i Mustafapaşa, der betyder "Mustapha Pashas bro". I 1529 blev den gamle bro () over Maritsa, bygget. Byen blev afstået til Bulgarien i 1912 efter den første Balkankrig.

Kilder og henvisninger

Eksterne henvisninger 

 svilengrad24 - Новини fra Свиленград og региона
 e -svilengrad - Svilengrad Nyheder
 Svilengrad kommunes officielle websted
 Svilengrad kommune - by og landsbyer, befolkninger, kort, placeringer, størrelser osv.
 Nyhedsportalen til Svilengrad

Byer i Bulgarien
Forunderlige broer

De forunderlige broer eller vidunderlige broer (, Chudni [te] mostove) er naturlige klippeporte i Rhodope-bjergene i det sydlige Bulgarien. De er placeret i Karst-dalen ved Erkyupriya-floden i de vestlige Rhodopes i 1.450  meters højde, ved foden af Persenk Peak.

Beskrivelse 
"Broerne" blev dannet af den erosive aktivitet ved den engang større Erkyupryia-flod. Det forvandlede marmorkløfter til en dyb grotte med vand; Loftet som var eroderet gennem tid og kollapsede, muligvis under et jordskælv. 

Som et resultat blev de to tilbageværende broformede klippeformationer tilbage. Den større (opstrøms) er 15 meter på det bredeste og 96 meter lang og formet af tre hvælvede buer, hvoraf den største er 45 meter høj og 40 meter bred. Floden løber under den mellemstore bue. Den større Vidunderlige bro er farbar under hvælvingerne, hvor fugle yngler i kløfterne. Den mindre bro ligger 200 meter nedstrøms. Den er ufremkommelig for turister, 60 meter i længden, med en total højde på 50 meter, 30 meter på buens højeste punkt. En tredje, lille og utilgængelig, dannelse følger, indgangen til et hul, hvor flodens vand forsvinder under jorden og når en sump efter 3 km.

Det tilstødende område er skovklædt med århundredgamle nåletræer, hovedsageligt gran. Mange karsthuler kendes i nærheden, men de fleste af dem er uudviklede og uegnede til turistbesøg. Begge broer kan dog krydses på sikre stier. To turisthytter ligger i nærheden. Stedet kan nås med en asfaltvej og er omkring 30 km fra den nærmeste by, Chepelare.

De vidunderlige broer er inkluderet blandt de 100 nationale turiststeder i den bulgarske turistforening, som nummer 85.

Galleri

Kilder og henvisninger 

 Marvelous Bridges - officiel hjemmeside 

Bulgariens geografi
Naturlige buer
Stephan af Schaumburg-Lippe

Prins Stephan til Schaumburg-Lippe () (Stadthagen, 21. juni 1891 - Kempfenhausen am Starnberger See, 10. februar 1965) var en tysk prins af fyrstendømmet Schaumburg-Lippe.

Han var den femte søn af fyrst Georg 2. af Schaumburg-Lippe og prinsesse Marie Anne af Sachsen-Altenburg. Han var preussisk kavalerist og legationsråd.

Den 4. juni 1921 giftede han sig i Rastede i Oldenborg med hertuginde Ingeborg af Oldenburg, der var datter af storhertug Frederik August 2. af Oldenborg og hertuginde Elisabeth af Mecklenburg-Schwerin. Eftersom bruden var en niece til den nederlandske prinsgemal Henrik af Mecklenburg-Schwerin og dronning Vilhelmine af Nederlandene, deltog den sidstnævnte i brylluppet med deres datter prinsesse Juliana af Nederlandene.

Der blev født tre børn i ægteskabet:

 Prinsesse Marie Alix af Schaumburg-Lippe (født 1923)
∞ gift 1947 med hertug Peter af Slesvig-Holsten-Sønderborg-Glücksborg (1924-1980)
 Prins Georg Moritz af Schaumburg-Lippe (1924-1970)
 dødfødt søn (født 1924, tvillingebror til foregående)

Se også 
 Fyrstendømmet Schaumburg-Lippe
 Huset Lippe

Referencer

Eksterne henvisninger 

Huset Schaumburg-Lippe
Kongelige fra Tyskland
Tyskere i 1800-tallet
Tyskere i 1900-tallet
Personer fra Bückeburg
Karolina Naja

Karolina Elżbieta Naja (født 5. februar 1990) er en polsk kajakroer. 

Hun repræsenterede sit land under sommer-OL 2012 i London, hvor hun vandt bronze på K-2 500 meter.

Under sommer-OL 2020 i Tokyo, der blev afholdt i 2021, vandt hun sølv i K-2 500 meter og bronze i K-4 500 meter.

Referencer

Eksterne henvisninger 
 

Kanoroere fra Polen
Olympiske sølvmedaljevindere fra Polen
Olympiske bronzemedaljevindere fra Polen
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Deltagere for Polen ved sommer-OL 2012
Deltagere for Polen ved sommer-OL 2016
Deltagere for Polen ved sommer-OL 2020
Kavala (regional enhed)

Kavala (, Perifereiakí Enótita Kaválas) er en af Grækenlands regionale enheder. Den er en del af periferien Østmakedonien og Thrakien. Dets hovedstad er byen Kavala. Den regionale enhed Kavala er den østligste i den geografiske region Makedonien.

Geografi 
Pangaiobjergene, der når 1.957 moh. ligger mod vest. De tilstødende regionale enheder er Serres mod vest, Drama mod nord og Xanthi mod øst. Floden Nestos flyder langs den østlige grænse. Agerjord er placeret langs kysten, i nord og i øst.

Den regionale enhed har et overvejende middelhavsklima.

Administration 
Den regionale enhed Kavala er opdelt i tre kommuner. Disse er (nummer som på kortet i infoboksen): 

 Kavala (1)
 Nestos (2)
 Pangaio (3)

Præfektur 
Som en del af Kallikratis-regeringsreformen i 2011 blev det tidligere Kavala-præfektur () omdannet til en regional enhed i regionen Østmakedonien og Thrakien. Præfekturet omfattede også øen Thasos, som da blev en separat regional enhed. Samtidig blev kommunerne omorganiseret i henhold til nedenstående tabel. 

Thasos var og forblev en kommune.

Kilder og henvisninger 

Regionale enheder i Østmakedonien og Thrakien
Østmakedonien og Thrakien
Université Toulouse-I-Capitole

Université Toulouse I (Toulouse I) er et af tre universiteter i byen Toulouse i den sydvestlige del af Frankrig. Dette universitet, der har Hugues Kenfack som formand, fokuserer på samfundsvidenskab (jura, statskundskab, økonomi, administration osv.)

Berømte kandidater 
 Bertrand Delanoë, fransk politiker
 Jean Tirole, fransk økonom

Referencer

Eksterne henvisninger 
 Université Toulouse I

Universiteter i Frankrig
Toulouse
Lyngby-Albøge Sogn

Lyngby-Albøge Sogn er et sogn i Norddjurs Provsti (Århus Stift).

Sognet blev dannet 1. oktober 2021 ved en sammenlægning af Lyngby Sogn og Albøge Sogn

Sogne i Århus Stift
Sogne i Norddjurs Kommune
Etableret i 2021
Chrysoupoli

Chrysoupoli (, før 1925: Σαπαίοι - Sapaioi eller Σαρή Σαμπάν - Sari Saban) er en by og en tidligere kommune i den regionale enhed Kavala i Østmakedonien og Thrakien, Grækenland. Siden kommunalreformen i 2011 er den en del af kommunen Nestos, hvor den er administrationsby. Kommunen har et areal på 245.181 km2, og en befolkning i 2011 på 16.004 mennesker.

Den blev kendt som "Sarışaban" under det osmanniske styre. Den var et kaza-center (ottomansk administrativ enhed) i Sanjak of Drama, en del af Salonica Vilayet, før Balkankrigene.

Nestos Naturmuseum ligger i Chrysoupoli.

Kilder og henvisninger 

Byer i Østmakedonien og Thrakien
Bar (Ukraine)

Bar (ukrainsk: Бар; polsk: Bar; russisk: Бар) er en by beliggende ved floden Riv i Vinnytska oblast i det centrale Ukraine. Den var indtil 2020 administrationsby i Bar rajon og har et anslået indbyggertal på  indbyggere.

Historie 
Bar ligger i den historiske region Podolien og er først kendt med navnet Rov i en optegnelse fra 1425. I 1537 ændrede dronning Bona Sforza byens navn til Bar efter hendes hjemby Bari i Italien og lod en fæstning bygge i byen.

I 1630'erne byggede Guillaume Levasseur de Beauplan en borg i Bar og beskrev byen i sin bog Description d’Ukranie. På grund af beliggenheden mellem Polen og Det Osmanniske Rige blev der udkæmpet flere slag på stedet.

Barkonføderationen blev stiftet i Bar i 1768.

Referencer

Eksterne henvisninger 

 

Byer i Vinnytska oblast
Anna Puławska

Anna Puławska (født 7. februar 1996) er en polsk kajakroer, der konkurrerer i sprint.

Hun repræsenterede Polen under sommer-OL 2020 i Tokyo, hvor hun vandt sølv på K-2 500 meter og bronze i K-4 500 meter.

Referencer

Eksterne henvisninger 
 

Kanoroere fra Polen
Olympiske sølvmedaljevindere fra Polen
Olympiske bronzemedaljevindere fra Polen
Medaljevindere ved sommer-OL 2020
Deltagere for Polen ved sommer-OL 2020
Jasmine Camacho-Quinn

Jasmine Camacho-Quinn (født 12. marts 1996) er en puertoricansk atlet, der konkurrerer i hækkeløb.

Hun repræsenterede Puerto Rico under sommer-OL 2016 i Rio de Janeiro, hvor hun blev elimineret i semifinalen i 100 meter hækkeløb. 

Hun vandt guld for Puerto Rico i 100 m hækkeløb under sommer-OL 2020 i Tokyo.

Referencer

Eksterne henvisninger 
 

Atleter ved sommer-OL 2016 
Atleter ved sommer-OL 2020
Olympiske mestre fra Puerto Rico
Medaljevindere ved sommer-OL 2020
Deltagere ved VM i atletik 2023
Statsforvalter

Statsforvalter, tidligere fylkesmand, er et norsk embede som er statens (formelt set kongens) repræsentant i et fylke. Statsforvalteren er øverste leder for en forvaltningenhed som betegnes statsforvalterembebet, eller også Statsforvalteren med stort forbogstav.

Statsforvalteren skal bidrage til at Stortingets og regeringens retninglinjer bliver fulgt op. Dette sker ved at statsforvalteren udfører forvaltningopgaver på vegne af ministerierne, og ved at statsforvalteren overvåger kommunernes virksomhed og er klageinstans for mange typer kommunale vedtagelser.

Embedet har historiske rødder i middelalderens sysselmænd og lensmænd. I enevoldstiden blev stillingen professionaliseret som statsligt embede og betegnet amtmand i perioden 1662-1919. I 1919 blev titlen blev ændret til fylkesmand. 1 . januar 2021 blev titlen ændret fra fylkesmand til statsforvalter.

Statsforvalteren bliver udnævnt af Kongen i statsråd. Per 2012 havde statsforvalterembedene 2.440 ansatte.

Referencer 

Norges politik
Fylker i Norge
Titler
Danske Juletræer

Danske Juletræer – træer og grønt er en landsdækkende brancheorganisation for de virksomheder, der beskæftiger sig med produktion af juletræer og klippegrønt.

Danske Juletræer blev grundlagt i 1984 som en sektion i skovbrugets brancheforening, Dansk Skovforening, og fik derfor navnet Pyntegrøntsektionen. De typiske medlemmer ved foreningens start var store godser og større skovejendomme, der alle havde pyntegrøntproduktion som en vigtig indtægtskilde.

I løbet af 1990’erne blev juletræsproduktionen mere udbredt på landbrugsarealer, og foreningen skiftede i 1997 navn til Dansk Juletræsdyrkerforening. I 2012 fik foreningens sit nuværende navn, Danske Juletræer – træer & grønt.

Danske Juletræer varetager medlemmernes interesser, bl.a. i forhold til forskning, dyrkning, produktion, markedsføring og afsætning af juletræer og klippegrønt. Brancheforeningen har cirka 650 medlemmer, hovedsageligt producenter, forhandlere, grossister, godsejere, planteskoler og maskinproducenter.

Danske Juletræers formand siden 2010 er juletræsproducent Martin Petersen. Direktør siden 2011 er Claus Jerram Christensen, forstkandidat fra Københavns Universitet 1993.

 christmastree.dk

Referencer 

Brancheorganisationer
Organisationer fra Danmark
Etableret i 1984
Mateu Morey

Mateu Jaume Morey Bauzà (født d. 2. marts 2000) er en spansk fodboldspiller, som spiller for Bundesliga-klubben Borussia Dortmund.

Ungdomskarriere 
Efter at have spillet for flere lokale hold på hans hjemø Mallorca, skiftede Morey til Barcelonas La Masia-akademi 2015. Morey spillede for Barcelonas undgoms- og reservehold frem til 2019, hvor han ikke kunne blive enig om en ny kontrakt med klubben.

Klubkarriere

Borussia Dortmund 
Efter at have forladt Barcelona skiftede Morey til Borussia Dortmund den 1. juli 2019. Morey spillede først for klubbens reservehold, Borussia Dortmund II.

Morey fik sin førsteholdsdebut den 31. maj 2020 i en kamp imod Paderborn. Han fik sin Champions League den 4. november 2020 i en kamp imod Club Brugge.

Morey fik en seriøs knæskade den 1. maj 2021 i en DFB-pokal kamp, og har ikke spillet siden. Det er på nuværende tidspunkt ikke sikkert på hvornår Morey kan vende tilbage.

Landsholdskarriere 
Morey har repræsenteret Spanien på U/16, U/17 og U/18-niveau.

Kilder

Eksterne henvisninger 

 Mateu Morey profil på Transfermarkt
 Mateu Morey profil på Bundeliga 
 Mateu Morey profil på Soccerway
 Mateu Morey profil på Goal
 Mateu Morey profil på Borussia Dortmund

Personer fra Spanien
Fodboldspillere fra Spanien
Forsvarsspillere (fodbold)
Fodboldspillere fra Borussia Dortmund
Akvædukten i Kavala

Akvædukten i Kavala, populært kendt som Kamares (, "buer"), er en velbevaret akvædukt i byen Kavala i det nordøstlige  Grækenland, og er et af byens vartegn.

Mens akvædukten er af romersk oprindelse, blev den nuværende struktur genopbygget af osmannerne i det 16. århundrede. En byzantinsk barrieremur fra begyndelsen af 1300 -tallet, bygget som en del af befæstningerne på Akropolis i Kavala, fungerede sandsynligvis også som en akvædukt. I så fald ville det have været et sjældent eksempel på en byzantinsk akvædukt, da byzantinske byer mere typisk brugte brønde og cisterner frem for enten at vedligeholde eksisterende romerske akvædukter eller bygge nye. Spærrevæggen blev erstattet med den nuværende buede akvædukt under Süleyman 1. under reparation og forbedring af de byzantinske befæstninger. Nogle forfattere daterer denne konstruktion til tidspunktet for belejringen af Rhodos i 1522, men en mere sandsynlig dato er mellem 1530 og 1536. Så sent som i 1911 forsynede akvædukten byen med drikkevand fra Pangaiobjergene.

Galleri

Kilder og henvisninger 
 

Kavala
Grækenlands historie
Romerske akvædukter
My Blood

My Blood kan henvise til:

 My Blood (Artillery-album), fra 2011
 My Blood (Christopher-album), fra 2021
 My Blood (Twenty One Pilots-sang), fra 2018 på albummet Trench
Kommunalvalget i Glostrup Kommune 2021

Kommunalvalget i Glostrup Kommune 2021 bliver afholdt som del af kommunal- og regionsrådsvalg 2021 i Danmark tirsdag den 16. november 2021. Der skal vælges 19 medlemmer af kommunalbestyrelsen, og der kræves dermed 10 mandater for at danne et flertal. Siddende borgmester, John Engelhardt fra partiet Venstre, genopstiller ikke.

I alt stiller 92 kandidater op fordelt på 11 partier. Der er anmeldt følgende valgforbund:

Partier og spidskandidater

Valgte medlemmer af kommunalbestyrelsen

Referencer 

Glostrup Kommune
Glostrup Kommune 2021
Kamares Akvædukt

Kamares Akvædukt, også kendt som Bekir Pasha Akvædukt, er en akvædukt nær Larnaca på Cypern. Den er bygget fra 1747 til 1750 uden for byen nær den gamle vej til Limassol. Tassos Mikropoulos har beskrevet den som den mest betydeligste vandforsyning bygget på Cypern.

Historie 
Akvædukten blev finansieret af Ebubekir Pasha (også kendt som Koca Bekir Pasha eller Abu Bakr Pasha), som var den osmanniske guvernør i Larnaca. Akvædukten var i drift indtil 1939 og består af 75 buer.

Bygningen af akvædukten påbegyndtes i 1747 og blev afsluttet i 1750 og kostede i alt 50.000 qirsh som blev betalt af Ebubekir Pasha. Udenlandske rejsende har ofte betegnet den som et af de vigtigste monumenter der blev bygget under den osmanniske periode på Cypern. I 1754 skrev Alexander Drummond at:

Referencer

Bibliografi 
 .
 .
 .
 .
 .
 .

Akvædukter
Bygninger, konstruktioner og anlæg i Cypern
Larnaca
Kim Richard Adler Mejdahl

Kim Richard Adler Mejdahl (født 1990) er en dansk multikunstner. 

Kim Richard Adler Mejdahl er født og opvokset i Skælskør. Han er uddannet fra Det Fynske Kunstakademi og Det Kongelige Danske Kunstakademi, hvorfra han tog afgang i 2019 Han har udstillet på blandt andet Overgaden, Kunsthal Charlottenborg og OK Corral og vist sine videoværker på Seoul International New Media Festival (KR), VOID Animation International Film Festival (DK), Flat Earth Film Festival (IS) m.fl. Kim udgiver desuden elektronisk musik under aliasset Kim Kim, hvormed han sideløbende skaber musikalske albumudgivelser og audiovisuelle koncerter.

Han har medvirket i DR's serie Kunstnerkolonien fra 2021.

Referencer

Eksterne henvisninger 
 Profil på kunsten.nu
 Udstilling "Liljegrotten" på Overgaden.org 

Kunstnere fra Danmark
Kamares

Kamares (græsk: Καμάρες, "buer") kan henvise til:

Cypern 
 Kamares Akvædukt – ækvadukt ved Larnaca

Grækenland 
 Kamares (Achaea) – en by i den mordlige del af Achaea
 Kamares (Kreta) – en landsby i den sydlige del af den regionale enhed Heraklion på Kreta
 Kamares (Sifnos) – en landsby på øen Sifnos
 Kamares (Laconia) – en landsby i den regionale enhed Laconia
 Akvædukten i Kavala – populært kendt som Kamares
Kimning

Kimning er en klokkeringning, der markerer højtider og festdage og som sker enten aftenen før helligdagen eller forud for højmessen på selve helligdagen.

Kimningen foregår ved hurtigt gentagende slag på ydersiden af klokken med en hammer af træ eller lignende. Klokken selv forbliver i ro. Der er tale om omtrent fire kimeslag pr. sekund. Kimeslag opfattes som et glædessignal. Trationen går tilbage til reformationstiden. 

Kimningen kendes også fra Norge samt fra de tidligere østdanske områder Skåne, Halland og Blekinge (Skåneland) samt øen Gotland (på gutamål som kimbning).

Se også
 Bedeslag

Eksterne henvisninger
 Stjaer Kirkes kimning

Noter 

Klokker
Kirkemusik
Liturgi